_:n32a3ae0bc5164968a5ad391ee05e5087xb22
<http://schema.org/description>
"Implinirea nu sta in relatia cu cantarul, frumusetea autentica nu isi da intalnire cu bisturiul, iar micile lucruri pe care oamenii le considera defecte fizice au mai mult farmec decat perfectiunea construita ca un castel din farduri, fond de ten si pudra. Este marturisirea uneia dintre cele mai stilate femei din Romania, care a dat lupta incrancenata pentru imaginea fara cusur de pe ecrane si din revistele glossy pe bucuria nepretuita de a fi ea insasi, in echilibru cu propriul corp si spirit. Ia-o de mana pe Andreea Raicu asa cum ai face cu o prietena draga si raspunde chemarii ei de a savura cu nesat calatoria catre ceea ce vrei sa devii, cu mult mai de pret decat goana cea de toate zilele spre inchipuita fericire. ANDREEA RAICU a intrat in lumina reflectoarelor in 1995, cand a devenit prima romanca laureata a galei Elite Model Look de la Seul. Au urmat 20 de ani de cariera in televiziune, productii cu nume sonor precum Big Brother sau Megastar si o activitate bogata in zona de fashion si frumusete, care ne-au infatisat-o ca pe o figura etalon in ceea ce tine de moda, stil si eleganta. De-a lungul anilor presarati cu cautari, incercari si multe experiente, Andreea a descoperit ca exista o alta lumina, capabila sa o puna in valoare si sa o faca sa se simta mai bine si mai libera, decat cea a reflectoarelor. O lumina pe care o poarta mereu cu ea. Numita in 2015 Ambasador al Solidaritatii Internationale, mind&amp;body coach, autoare, cu nenumarate discursuri TEDx la activ, are propria revista online prin care inspira milioane de femei sa traiasca in echilibru cu ele si sa capete curajul sa aiba o viata conform dorintelor lor, si nu ale celor din jur. Andreea tine cursuri de mindfulness, faciliteaza meditatii si vorbeste mult despre feminitate implinita nu atat prin perfectiunea formelor, cat prin armonia interioara, grija si dragostea pentru propria persoana, prin bucurie, prietenie si recunostinta. Andreea Raicu se descopera. Si iti descopera ce au invatat-o cei peste 20 de ani de stralucire in luminile rampei, cu urcusuri si coborasuri, cu reusite si derapaje, dar mai ales cu pretul platit de dragul unei frumuseti care nu, nu i-a adus fericirea. Dezbracata de haina celebritatii, Andreea are curajul sa afirme raspicat ca, pana la urma, perfectiunea este chiar plicticoasa. In locul ei, iti propune o carte ca o harta. Daca ii parcurgi traseele, vei afla cum sa ai grija de tine atat trupeste, cat si sufleteste. Alimentatie sanatoasa si sport? Pofteste! Diete? Le-a incercat pe toate! Terapii complementare si suplimente alimentare? N-ai cum sa nu gasesti ceva pe gustul tau! Merita sa pornesti in calatoria in care te invita Andreea nu doar pentru ca te va convinge ca your body is your buddy. Dincolo de asta, cartea este o experienta impartasita si un jurnal sincer, care iti va dezvalui ca franturile de frumusete din fiecare dintre noi se ivesc atunci cand gasim put-erea de a trai prezentul in mod constient, de a fi in echilibru cu noi insine si de a multumi pentru fiecare zi. Dar ca sa inveti sa-ti iubesti prietenul cel mai bun, pe acela care te priveste din oglinda, mai intai... descopera-te! Este incredibil cate lucruri se schimba atunci cand incepi sa-ti dai intalnire cu tine si sa te conectezi cu corpul tau: iti apar nenumarate cai, iar ambitiile care deseori ne impovareaza fara sens si nu ne lasa sa vedem ce conteaza cu adevarat incep treptat sa se topeasca. - ANDREEA RAICU"
<https://crispedia.ro/c/fitness-si-frumusete/>